**INFORMARE**

# PRIVIND PRELUCRAREA DATELOR CU CARACTER PERSONAL ALE PARTICIPANȚILOR LA SESIUNILE DE FORMARE ORGANIZATE ÎN CADRUL PROIECTULUI „*ETICA – EFICIENȚĂ, TRANSPARENȚĂ ȘI INTERES PENTRU CONDUITA DIN ADMINISTRAȚIE*” cod SIPOCA 63, cod SMIS 119741

**CU PRIVIRE LA APLICAREA ȘI RESPECTAREA PREVEDERILOR REGULAMENTULUI (UE) NR. 679/2016, PRECUM ȘI A LEGISLAȚIEI NAȚIONALE ÎN MATERIE**

Agenția Națională a Funcționarilor Publici (ANFP) implementează în perioada 24.11 2017 – 24.11.2019, în calitate de beneficiar, proiectul „***ETICA*** *- Eficiență, Transparență și Interes pentru Conduita din Administrație*”, cod SIPOCA 63, cod SMIS 119741. Proiectul este cofinanțat din Fondul Social European (FSE), Programul Operațional Capacitate Administrativă (POCA) 2014-2020.

**Obiectivul general** al proiectului este creşterea eficacităţii instituţiilor publice centrale şi locale prin întărirea capacităţii acestora de a răspunde cerinţelor de etică şi integritate în funcţia publică.

În perioada iunie-octombrie 2019 este prevăzută organizarea și derularea programelor de formare și a workshopurilor/ întâlnirilor cu membrii comunităților de practică.

În condițiile art. 13 al Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind protecția datelor),

Agenția Națională a Funcționarilor Publici având sediul în Bld. Mircea Vodă, nr. 44, Tronson III, sector 3, București, cod poștal 030669, tel. 0374112714, fax: 0213124404, cod fiscal 12979825, în calitate de operator de date cu caracter personal, reprezentată legal de PREȘEDINTE prin dl. Vasile – Felix COZMA, pentru a asigura o prelucrare echitabilă și transparentă, vă aduce la cunoștință următoarele:

1. Datele de contact ale responsabilului cu protecția datelor:

Telefon: 0374 112 762;

e-mail: [dpo@anfp.gov.ro](mailto:dpo@anfp.gov.ro).

1. În vederea atingerii obiectivelor proiectului, precum și în cadrul derulării sesiunilor de formare, a workshopurilor/ întâlnirilor cu membrii comunităților de practică, precum și a:

* prevederilor contractului de finanțare nr. 43/24.11.2017,
* prevederilor contractului de prestări servicii subsecvent nr. 57784/7.11.2018, cu S.C. PUBLIC RESEARCH S.R.L. Lider al Asocierii S.C. PUBLIC RESEARCH S.R.L. și SC ARGO PROFESSIONAL TRAINING S.R.L. - D având calitatea de prestator,

este necesară prelucrarea şi transmiterea datelor cu caracter personal, furnizate Agenției Naționale a Funcționarilor Publici, ***pentru a fi utilizate exclusiv în scopuri legate de implementarea proiectului*** mai sus-menționat prin contractul subsecvent de prestări servicii nr. 57784/7.11.2018, în vederea asigurării îndeplinirii obiectivelor asumate prin contractul de finanțare nr. 43/24.11.2017, inclusiv de către prestatorul de servicii, în vederea realizării activităților specifice contractului (deconturi cheltuieli, raportare statistică/indicatori program, documente justificative activități/plăți, activitatea de raportare către AMPOCA, etc), conform prevederilor Regulamentului (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

1. Colectarea, prelucrarea și stocarea/ arhivarea datelor cu caracter personal se vor realiza în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul exclusiv al implementării și monitorizării proiectului, respectiv îndeplinirea obiectivelor acestuia, precum și în scop statistic.
2. Datele cu caracter personal, așa cum sunt definite în Regulamentul (UE) 679/2016, vor fi prelucrate în acord cu legislația menționată pe toată perioada de derulare a proiectului, inclusiv pe perioada de verificare și urmărire a obiectivelor contractuale, în scopul și temeiul legal pentru care aceste date au fost puse la dispoziție.
3. Datele cu caracter personal ***destinate raportărilor către finanțator***, transmise prin intermediului *sistemului electronic MySMIS 2014*, vor fi colectate, prelucrate și stocate /arhivate în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul exclusiv al implementării și monitorizării proiectului.
4. În vederea ***respectării condițiilor de eligibilitate a cheltuielilor efectuate în cadrul proiectului***, coroborat cu necesitatea justificării realizării activităților de organizare și derulare a atelierelor de lucru și a sesiunilor de formare, vă comunicăm faptul că se vor realiza fotografii exemplificative, ce vor fi colectate și înaintate împreună cu documentele aferente raportărilor transmise către finanțator, în conformitate cu prevederile contractului de finanțare cod SIPOCA 63, cod SMIS 119741.
5. ***Datele cu caracter personal ale grupului țintă al proiectului, inclusiv fotografii***, nu vor fi prelucrate și publicate, pentru informarea publicului, decât cu informarea prealabilă a persoanelor vizate asupra scopului prelucrării sau publicării, precum și obținerea prealabilă a consimțământului acestora, în condițiile legii.
6. Scopurile în care sunt prelucrate datele cu caracter personal precum și temeiul juridic al prelucrării:

Datele dumneavoastră cu caracter personal sunt prelucrate după cum urmează:

|  |  |  |  |  |
| --- | --- | --- | --- | --- |
| **Nr. crt.** | **Denumirea activității** | **Scopul prelucrării** | **Date cu caracter personal solicitate** | **Temeiul juridic al prelucrării**  **datelor cu caracter personal** |
| 1. | **Înscrierea la sesiunile de formare** | Participare module/sesiuni formare/workshopuri | *Participant*:  nume, prenume, funcție, adresă e-mail, nr. telefon/fax, instituție angajatoare/direcție compartiment, semnătura, data de naştere, localitatea de naştere | Art. 6 alin. (1) lit. c) din Regulamentul (UE) 2016/679. |
| 2. | **Decontarea cheltuielilor generate de desfășurarea atelierelor de lucru și a sesiunilor de formare prin întocmirea de documente justificative**  (listă de prezență, listă date de contact, listă servicii de cazare și servicii de masă, listă materiale promoționale, listă de decontare a cheltuielilor de transport conform legislației aplicabile, etc.). | Date/informații ce vor fi utilizate exclusiv în scopuri legate de implementarea proiectului, inclusiv de către prestatorii de servicii în vederea realizării activităților specifice contractului (deconturi cheltuieli, raportare statistică/indicatori program, documente justificative activități/plăți, activitatea de raportare către AMPOCA, etc.) | *Participant:*  nume, prenume, inițiala tatălui, CNP, serie și număr CI, copie CI, delegație în original, funcție deținută, instituție angajatoare, adresă instituție angajatoare, telefon mobil, telefon fix instituție, semnătură, nr. înmatriculare mașină cu care s-a efectuat deplasarea, cont bancar- banca și sucursala (pentru virament bancar) / adresă domiciliu (pentru mandat poștal) | Art. 6 alin. (1) lit. c) din Regulamentul (UE) 2016/679. |
| 3. | **Eliberarea certificatelor de participare pentru modulele de formare organizate** | Eliberare certificate de participare pentru modulele organizate în cadrul proiectului | nume, prenume, inițiala tatălui, copie BI/CI, semnătura | Art. 6 alin. (1) lit. c) din Regulamentul (UE) 2016/679. |
| 4. | **Completarea raportărilor către AM POCA, în calitate de finanțator** | Datele cu caracter personal destinate raportărilor către finanțator, transmise prin intermediului sistemului electronic MySMIS 2014, vor fi colectate, prelucrate și stocate /arhivate în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul exclusiv al implementării și monitorizării proiectului | Toate datele cu caracter personal identificate și precizate la punctele 1-3. | Art. 6 alin. (1) lit. c) din Regulamentul (UE) 2016/679. |

1. Destinatarii sau categoriile de destinatari ai datelor cu caracter personal:

* Personalul ANFP care realizează activităţi în scopul îndeplinirii obiectivelor proiectului şi ale contractului de finanţare, registratură, cabinet preşedinte şi conducerea instituţiei;
* Ministerul Dezvoltării Regionale și Administrației Publice prin Autoritatea de Management a Programului Operațional Capacitate Administrativă;
* Autorități și instituții publice cu competenţe şi atribuții de gestionare, verificare și control în domeniul proiectelor finanțate din fonduri externe nerambursabile;

1. Prestatorul contractului de prestări servicii din cadrul proiectului S.C. PUBLIC RESEARCH S.R.L. în calitate de Lider al Asocierii S.C. PUBLIC RESEARCH S.R.L. și SC ARGO PROFESSIONAL TRAINING S.R.L.-D
2. Perioada pentru care vor fi stocate datele cu caracter personal sau, dacă acest lucru nu este posibil, criteriile utilizate pentru a stabili această perioadă:

Perioada pentru care vor fi stocate și arhivate datele cu caracter personal menționate anterior este cea necesară îndeplinirii obligațiilor legale care revin ANFP, ce decurg din legislația aplicabilă gestionării proiectelor cu finanțare externă nerambursabilă, din informaţiile din cadrul nomenclatorului arhivistic ANFP şi din prevederile ghidului beneficiarului cu privire la arhivare.

Facem precizarea că toate datele și informațiile vor fi colectate, prelucrate și stocate/arhivate de către prestatorii menționați anterior, în conformitate cu prevederile Regulamentului (UE) nr. 679/2016, precum și cu respectarea legislației naționale în materie, **în scopul exclusiv al implementării și monitorizării proiectului, precum şi îndeplinirea prevederilor contractului de finanţare**. Datele și informațiile colectate de către prestatori vor fi înaintate ANFP, în vederea **îndeplinirii obligațiilor contractuale** ale instituției.

În același context, facem precizarea că toate câmpurile existente în cadrul formularului de înscriere sunt obligatorii.

În conformitate cu prevederile Regulamentului (UE) 2016/679 *privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind protecția datelor)*, vă comunicăm faptul că ne aflăm în imposibilitatea de a da curs solicitărilor de informaţii transmise prin intermediul adreselor de poşta electronică asociate domeniilor neprotejate, de tip yahoo/gmail, etc.

Astfel, pentru a putea lua în considerare candidatura dvs., vă adresăm rugămintea de a ne transmite documentele necesare înscrierii prin utilizarea poştei electronice cu adresa instituţională, respectiv creată în cadrul unui domeniu profesional instituţional, în termenul termenul de înscriere precizat, în vederea asigurării accesului dvs. la sesiunile de formare.

Pentru mai multe detalii privind datele personale care vor fi solicitate, colectate, stocate/ arhivate în cadrul organizării sesiunilor de formare în cadrul proiectului ***ETICA*** *- Eficiență, Transparență și Interes pentru Conduita din Administrație*”, cod proiect SIPOCA 63, cod SMIS 119741, ne puteţi contacta pe adresa de e-mail dpo@anfp.gov.ro.

***Vă mulţumim pentru interesul acordat*!**